Vladimir Drăghia a revenit la sentimente mai bune. Ce spune despre fostul său rival, Jaguaru
- Cristian Raducanu
- 30 martie 2024, 06:54
Vladimir Drăghia a vorbit în cadrul emisiunii găzduite de Teo Trandafir și Ilina Vandici, despre concurenții de la "Insula de 1 milion". Actorul din "Clanul" l-a adus în discuție și pe fostul său rival de la Exatlon, Jaguaru. Acesta din urmă este concurent în emisiunea prezentată de Cosmin Cernat și care se filmează în jungla dominicană.
Vladimir Drăghia, despre concurenții de la "Insula de 1 milion"
Teo Trandafir și interlocutorul său, Vladimir Draghia au comentat provocările la care sunt supuși concurenții în mijlocul junglei dominicane. Actorul a recunoscut că este un fan al emisiunii și că urmărește cu mare interes toate probele.
"Insula de 1 milion este o emisiune la care mă uit. Eu ca un profan, tu ca un specialist! Fiind atât de mulți oameni acolo, de câștigat sunt cele mai multe șanse să câștige cel mai bun. Este suficient timp cât să se cunoască între ei, trec prin suficiente lucruri împreună… Timpul cerne și va fi greu să câștige cineva care nu merită ", i-a spus Teo lui Vladimir Drăghia.
Cel mai mare premiu pus vreodată în joc
Premiul pus în joc nu avea cum să nu fie remarcat de Vladimir Drăghia. De altfel, este cea mai mare sumă pusă în joc de o televiziune din România. La un momentdat, Teo Trandafir și Ilinca Vandici l-au adus în discuție și pe Jaguaru, fost concurent și rivalul lui Drăghia la Exatlon.
Vladimir a remarcat condiția fizică a fostului său oponent. Un concurent pe care Drăghia nu și l-ar mai dori ca adversar într-o viitoare competiție. "Mi se pare mai în formă ca niciodată, arată foarte bine. Mi-ar fi frică să mă întrec cu el acum. Și atunci îmi era frică… Nu știu dacă s-a mai maturizat", a adăugat Vladimir.
Vladimir Drăghia: "Sunt sigur că va exista empatie în junglă"
Actorul a evidențiat că, pe măsura ce probele vor deveni mai dificile oboseala își va pune amprenta asupra concurenților, iar presiunea va scoate în egală măsură "tot ceea ce este mai bun, dat și tot ceea ce este mai rău" din jucători, scrie Libertatea.
"Sunt sigur că va exista empatie în junglă. Fiind un optimist convins, îmi place să cred că oamenii cu cât au mai puțin, cu atât sunt mai empatici", a completat Vladimir. În finalul interviului, actorul a subliniat complexitatea și dificultatea probelor care pun la grea încercare îndemânarea, perspicacitatea și anduranța concurenților.
"Mi se pare foarte interesant dacă oamenii văd (prin intermediul probelor) cine e cel mai perspicace dintre ei", a conchis Vladimir Drăghia.